วันนี้รู้สึกยังไงบ้างครับ
คุณยอมรับคำกล่าวหา ว่าใช้ยาเสพติดไหมครับ
คุณมีความสัมพันธ์ยังไง กับลูกชายคนรองของเจกุกกรุ๊ปคะ
ยังยืนยันว่าตัวเอง ไม่มีความผิดไหมครับ
- พูดอะไรหน่อยสิครับ - ตอนนี้รู้สึกยังไงครับ
ยอมรับข้อกล่าวหาไหมคะ
รู้สึกยังไงบ้าง บอกหน่อยครับ
(ออกอากาศ)
ในช่วงนี้ เรามาดูกันว่า ดาราที่ถูกลืมกำลังทำอะไรกันอยู่
- วันนี้จะพูดถึงใครคะ - วันนี้เราจะมาดูชีวิตดารา
ที่ไม่ได้มีชื่อเสียงแค่ในเกาหลี
แต่ยังโด่งดังไปทั่วเอเชีย จากภาพลักษณ์ใสซื่อของเธอ
คุณโอยุนซอนั่นเองครับ
ตายแล้ว ฉันอยากรู้มาตั้งนานแล้ว ว่าเดี๋ยวนี้เธอทำอะไรอยู่
เธอเป็นยังไงบ้างคะ คุณรู้ไหม
ได้ยินว่าตอนนี้ เธออยู่ในช่วงพักงานแสดง
และกำลังรองานใหม่ๆ เข้ามาอยู่ครับ
แต่เธอไปมีข่าวฉาวเกี่ยวกับยาเสพติด
เธอจะได้กลับมาแสดงเหรอคะ ฉันว่าไม่นะ
ก่อนอื่น ผลตรวจสารเสพติดของเธอ ออกมาเป็นลบนะครับ
ศาลยังตัดสินว่าเธอไม่มีความผิดด้วย
ดังนั้นก็เป็นไปได้ ที่เธอจะกลับมาแสดงอีกครั้ง
- แต่ตอนนี้ชื่อเธอเหลวแหลกมาก - นั่นสิคะ
สิ่งสำคัญที่สุดตอนนี้คือ เธอเป็นดาราที่ถูกลืมไปแล้ว
- ค่ะ - นั่นสิครับ
พูดก็พูดนะคะ ตอนนี้ฉันยังดังกว่าเธออีก
อย่านะ ยุนซอ
ยุนซอ ไม่นะ อย่าทำแบบนี้
เธอจะทำอะไร
เป็นบ้าอะไรของเธอ
ฉันเข้าใจว่าตอนนี้เธอลำบาก แต่ต้องไม่ทำแบบนี้สิ ยุนซอ
อย่าเข้าใจผิดนะ ฉันรู้ดีว่าตอนนี้ ทุกอย่างมันยากสำหรับเธอแค่ไหน
ชื่อเสียงเธอดิ่งลงเหว เพราะไปพัวพันกับข่าวฉาวบ้าๆ นั่น
หลังจ่ายค่าฉีกสัญญา เงินเธอก็แทบไม่เหลือ
แล้วยังมีคนทำเว็บตามด่าหลายเว็บ
เธอไม่ผิดแล้วไงล่ะ ชีวิตเธอพังหมดแล้ว
เธอไม่มีเพื่อนให้คุยด้วย ไม่มีแฟนไว้คอยพึ่งพิง
เธอต้องกิน นอน เล่นคนเดียว แถมยังน้ำหนักขึ้นอีก
เพราะงั้นฉันเข้าใจดี ว่าทำไมเธอถึงซึมเศร้า
แต่เธอก็รู้ ทำแบบนี้ก็ไม่ถูกอยู่ดี มันเกินไปนะ ยุนซอ
อะไร...
- นี่มันวิตามิน - วิตามินเหรอ
เป็นบ้าอะไรของเธอ
นี่จะเป็นวิตามินได้ยังไง
(วิตามินรวม มัลตี้วิต้า)
- วิตามินนี่นา - อือ
แล้วทำไมกินเยอะนัก
มันเขียนว่าให้กิน 30 เม็ดไง
ฟังนะ ยุนซอ เธอนี่ซื่อเกินตลอดเลย
มันหมายถึงในกระปุกมี 30 เม็ด
ดูนี่สิ มันเขียนว่า วันละครั้ง ครั้งละหนึ่งเม็ด
มิน่าล่ะ
ฉันเกือบกินจนอิ่มแล้ว
ให้กินเม็ดเดียว
เข้าใจแล้วเนอะ
หกหมดเลย
ว่าแต่ วันนี้พี่มาทำไมเหรอ
เอ้อ จริงสิ
นี่ จำที่เธอไปถ่ายรูปโปรไฟล์ เมื่อสัปดาห์ก่อนได้ไหม
รูปออกมาสวยมากเลย
ฉันเอามาให้สองสามรูปเพราะเธอดูสวยดี
ถ่ายรูปโปรไฟล์ไปทำไม
ไม่มีใครส่งงานให้ฉันอยู่ดี
ฮือ พี่คะ
แน่ใจเหรอว่า ฉันจะกลับเข้าวงการได้อีก
แน่ใจสิ
รออีกหน่อยเถอะน่า
ฉันมั่นใจว่า เธอจะได้กลับไปรับบทนำ...
ได้บทป้าของดารานำมากกว่า
- รู้ไหมฉันอายุเท่าไรแล้ว - อายุเป็นแค่ตัวเลข
สิ่งสำคัญคือหน้าตาเธอดูอายุเท่าไร
พูดตรงๆ นะ ถ้าเธอเตี้ยกว่านี้นิด
ฉันจะเอาบทดาราเด็ก มาให้เธอคัดด้วยซ้ำ
เธอดูเด็กจะตาย
ดาราเด็กก็เกินไปหน่อยนะ
ฉันไม่อยากให้มันยับ เลยสอดไว้ในเอกสารพวกนี้
(รักแสนเจ็บปวด)
อะไรเนี่ย บทละครไม่ใช่เหรอคะ
ตั้งใจจะเอามาให้เป็นเซอร์ไพรส์เหรอ
เลยเอารูปมาเป็นข้ออ้างใช่ไหม
ที่จริงพี่มาเพราะจะ เอาบทมาให้ฉัน ใช่ไหมๆ
ไม่ใช่ หมายถึง ก็ไม่ได้จะบอกว่า "ไม่" แต่ก็...
ใครเป็นคนเขียนคะ เรื่องเกี่ยวกับอะไร
ไม่ใช่เรื่องของเธอหรอก
หมายความว่าไงคะ
ไม่ใช่บทของฉันสินะ
คือ...
ยุนซอ
ก็ได้ ฉันเข้าใจว่ามันไม่ใช่บทฉัน พี่ไม่เห็นต้องซ่อนเลย
ใครซ่อนอะไร ไม่ได้ซ่อน
ช่างเถอะ ฉันก็ไม่ได้สนใจสักหน่อย
เฮ้ย เดี๋ยวก่อน ยุนซอ
เดี๋ยว ยุนซอ เดี๋ยวสิ
ยุนซอ
ตายแล้ว บทละครของอีเซจินนี่
(รักแสนเจ็บปวด)
"รักแสนเจ็บปวด" เหรอ
"ทนายการซื้อขาย และควบรวมกิจการมืออาชีพ
ไปเที่ยวแถบตะวันออกกลาง และลงเอยด้วยการตกหลุมรัก
เจ้าหน้าที่ตุลาการทหาร"
แค่นี้ก็น่าสนุกแล้ว
(อาคารผู้โดยสารขาเข้า สนามบินในตะวันออกกลาง)
คุณทำหล่นไว้ครับ
"ตายจริง ขอบคุณค่ะ
เกลียดตัวเองที่ซุ่มซ่ามแบบนี้จัง"
ผมก็ไม่ชอบผู้หญิงซุ่มซ่าม
แต่ไม่เคยเจอใครที่ซุ่มซ่าม แล้วน่ารักแบบนี้...
"มาก่อนเลย"
ล้อเล่นใช่ไหมเนี่ย ตายแล้ว
"นางเอกถูกกลุ่มก่อการร้ายจับตัวไป
เธอตัวสั่นด้วยความหวาดกลัว
แต่ทันใดนั้นเอง พระเอกก็มาถึง"
คุณจองโด
ผมขอโทษ
ที่ทำให้คุณเจอเรื่องอันตรายแบบนี้
"คุณไม่น่ามาเลย ชีวิตฉันไม่มีค่าขนาดนั้น
คุณเอาชีวิตตัวเองมาเสี่ยงอยู่นะ"
ผมกลัวจะเสียคุณไป
มากกว่า
กลัวตัวตายซะอีก
คุณซูอา
"ฉันขอโทษ
ที่รอจนป่านนี้ กว่าจะบอกคุณ
ฉันรักคุณ"
คุณซูอา
นี่แหละ
พี่ ฉันขนลุกเลย
ขนลุกเหรอ
บทนางเอกของเรื่องนี้
เหมาะกับฉันที่สุด
พี่ต้องไม่เชื่อแน่ ว่าเราเหมือนกันแค่ไหน
ยังไง เหมือนตรงไหนเหรอ
ฟังนะ นางเอกเรื่องนี้ ทั้งใสซื่อและบริสุทธิ์
นั่นแหละ ฉันชัดๆ เลย
อีกอย่างนะ
เธอเป็นทนาย
ส่วนฉันก็เคยเรียนกฎหมาย
แต่บทนี้ไม่ได้ บทนี้ของมินจี
คิมมินจีน่ะเหรอ
ไม่ๆ ไม่ใช่สิ
- ยังไงเขาก็ไม่เล่นอยู่แล้ว - ทำไมล่ะ
เธอเป็นใครถึงปฏิเสธบทของอีเซจิน
ที่เธอคงปฏิเสธไม่ใช่เพราะแบบนั้น
เรื่องนี้ 80 เปอร์เซ็นต์ ต้องไปถ่ายทำที่ต่างประเทศ
ไม่มีใครอยากไปอยู่ต่างประเทศ เป็นเดือนๆ หรอก มินจีก็ด้วย
เพราะแบบนี้ถึงหาตัวแสดงยากมาก
อีกอย่าง ค่าใช้จ่ายเรื่องนี้ก็สูง เลยไม่มีใครอยากลงทุน
ดูๆ แล้ว สุดท้ายละครเรื่องนี้
ไม่ได้สร้างแหงๆ
ยิ่งต้องให้ฉันเล่นเข้าไปใหญ่
ทำไมคิดอย่างนั้นล่ะ
ตอนนี้ฉันมีเวลาเหลือเฟือ
ให้อยู่ต่างประเทศ ตลอดทั้งเรื่องยังได้เลย
อีกอย่าง ค่าใช้จ่ายของเรื่องนี้สูง
เพราะงั้นพวกนั้นต้องพอใจแน่ ถ้าฉันขอค่าตัวน้อยหน่อย
เดี๋ยวฉันจัดการให้ ฉันจะติดต่อคุณอีเซจินเอง
เราเคยถ่ายละครด้วยกันครั้งหนึ่ง เลยได้เป็นเพื่อนกัน
ยุนซอ
เดี๋ยวก่อนสิ เดี๋ยวก่อน
ชู่
สวัสดีค่ะ นักเขียนอีเหรอคะ
ฉันเองค่ะ ยุนซอ
คุณยุนซอ
ฉันเข้าใจดีเลยค่ะ ว่าคุณตั้งใจจะบอกอะไร
แต่ฉันไม่ค่อยสบายใจ ที่ต้องทำละครที่มีคุณเล่นด้วย
ข่าวฉาวคุณแรงมากอยู่นะคะ
คุณนักเขียนคะ คุณก็รู้ว่าข่าวมันไม่จริง
จริงไม่จริงก็ไม่สำคัญค่ะ
คนดูเขาไม่อยากดูคุณกันแล้ว
ถ้าจะให้ฉันพูดตรงๆ
คุณเองก็ไม่ใช่นักแสดงมีพรสวรรค์
คุณคะ ถึงแม้ว่า
ทุกคนจะไม่ได้ขนลุก ไปกับการแสดงของฉัน
แต่ละครที่ฉันเล่นก็ได้เรตติ้งดีนะคะ
ยิ่งไปกว่านั้น ฉันมั่นใจว่า ฉันต้องสร้างกระแสได้เหมือนกัน
เรื่องนั้นก็คงใช่
เพราะคุณแสดงห่วยไง
คุณนักเขียน เชื่อในตัวฉันสักครั้งนะคะ
ฉันอยากเล่นเรื่องนี้จริงๆ
พี่คะ
นักเขียนอี ให้โอกาสเธอสักครั้งนะครับ
เราสัญญาว่า จะให้เธอไปเรียนการแสดงเพิ่ม
ฉันจะตกลงก็ต่อเมื่อ คุณทำตามเงื่อนไขหนึ่งข้อ
เงื่อนไขหนึ่งข้อเหรอ
ไม่ไป ยังไงฉันก็ไม่ไป
ไปหาประสบการณ์ตรง ในสำนักงานกฎหมายจริงๆ งั้นเหรอ
ฟังดูเข้าท่าตรงไหนเนี่ย
เข้าท่าสิ
ฉันเคยอ่านบทสัมภาษณ์ ของนักแสดงละครเวทีคนหนึ่ง
เพราะต้องรับบทนักศึกษาเตรียมสอบ
เขาเลยไปพักในหอพักนักศึกษา
เพื่อจะได้เรียนรู้ว่าคนพวกนั้น
พูดคุย แต่งตัวและใช้ชีวิตยังไง
คิดว่านี่เป็นชั้นเรียนการแสดงสิ
ชั้นเรียนการแสดงเหรอ
พี่คะ ฉันคือโอยุนซอนะ
ฉันเป็นนักแสดงโอยุนซอมา 15 ปีแล้ว
- ไม่ใช่เหรอคะ ท่านประธาน - ใช่ เธอคือโอยุนซอ
ฉันต้องทบทวนตัวเองใหม่เงียบๆ ทั้งที่ไม่ได้ทำผิด
แทนที่จะได้คืนวงการอย่างสวยหรู
ไม่อยากเชื่อเลย ว่าฉันต้องยอมทำตามที่เธอสั่ง
- เห็นด้วยไหมคะ ท่านประธาน - ก็อย่างที่เธอพูดล่ะมั้ง
แล้วที่ฉันมาไกลถึงทุกวันนี้ ก็ไม่ใช่เพราะฝีมือการแสดง
แต่เพราะหน้าตาฉันล้วนๆ
ทำไมยัยนั่นต้องมาหวังให้ฉัน แสดงดีขึ้นมาตอนนี้ด้วย
จริงไหมคะ ท่านประธาน
ใช่ เธอดังเพราะแสดงห่วยจริงๆ
ว่าไงนะคะ
เดี๋ยวก่อนๆ
ฉันไม่ได้หมายความแบบนั้น
ฉันแค่จะบอกว่า...
ไม่อยากเชื่อคุณอีเซจินเขาเลย
กล้าดียังไงมาสั่งให้ยุนซอ ไปหาประสบการณ์ตรง
ไปบอกเธอว่ายุนซอ จะไม่เล่นละครเรื่องนี้
เอาจริงเหรอครับ ท่านประธาน...
นี่อาจเป็นโอกาสสุดท้าย ของยุนซอแล้วนะครับ
- โอกาสสุดท้ายของฉันเหรอ - ถ้าใช่แล้วมันยังไง
เธอไม่อยากไปนี่
แต่นี่ก็เป็นละครเรื่องแรก ที่มีคนเสนอบทให้เธอในรอบสองปี
ถ้าเธอปฏิเสธบทนี้ อาจต้องรอไปอีกสองปีนะครับ
- อีกสองปีเหรอ - งั้นก็ดีเลย
คิดซะว่าเป็นกีฬาโอลิมปิกแล้วกัน ค่อยรับงานทุกสี่ปีก็ได้
เราจะทำอะไรได้ถ้าเธอไม่เต็มใจไป
ฉัน...
- ฉันไม่เคยบอกว่าไม่เต็มใจไปนะคะ - ยังไงก็เถอะ
โทรหาอีเซจินแล้วตะคอกใส่ จนหูเธอดับไปเลย
ปฏิเสธเธอแล้ววางหูใส่ไปซะ
เฮ้อ ได้ครับ
เดี๋ยวค่ะ
อะไรๆ
คือว่า
ฉันจะลองดูค่ะ
อะไรนะ พูดว่าไงนะ
ฉันจะลองไปศึกษาจากสถานที่จริงดู
เดี๋ยวนะ ยุนซอ
เธอคือโอยุนซอ ดาราเกาหลีตัวแม่
เป็นเทพีของกระแสฮันรยูเลยนะ
เธอจะไปทำงานสำนักงานกฎหมาย ตั้งสามเดือนได้ยังไง
สามเดือนเลยนะ สามเดือน
ทำไมจะทำไม่ได้ล่ะคะ
เรื่องแบบนี้ไม่ควรด่วนตัดสินใจนะ
นี่ก็ไม่ได้ตัดสินใจกันง่ายๆ นะคะ
ถ้าไม่ได้งานนี้
ฉันก็คงไม่ได้คืนจอแล้ว
จะให้ฉันเป็นที่จดจำ ว่าแสดงห่วยไปตลอดไม่ได้นะ
ก็ได้ ถ้าเธอยืนยันแบบนี้จริงๆ เดี๋ยวฉันโทรไปจัดการให้
ไหนดูซิ
เดี๋ยวนะๆ
ห้ามมาขอให้ฉันยกเลิกทีหลังนะ
ไม่มีทางค่ะ ฉันไม่ทำแบบนั้นแน่
ตกลง
(ตัวแทนทนายความ ยอนจุนกยู)
ให้ฝึกจากงานจริงเหรอ
คิดว่าสำนักงานกฎหมาย คือโรงเรียนสอนการแสดงเหรอ
นี่คือสถานที่ที่เรา ดูแลจัดการกฎหมายอันศักดิ์สิทธิ์
ถ้าโทรมาขอให้ช่วยอะไรไร้สาระแบบนี้ ฉันขอวางนะ
- โอยุนซอจะไปทำงานที่นั่นนะ - ฉันไม่สนว่าโอยุนซอไหน
บอกเธอให้มาทำงานพรุ่งนี้ได้เลย
ฉันจะให้เธอทำงานกับทีมทนาย มือดีที่สุดของที่นี่
เข้าใจหรือเปล่า
ฉันทำเพราะนายหรอกนะ
ไม่ต้องขอบคุณหรอก
ฉันสิต้องขอบคุณมากกว่า
เทพีของผม เทพีของคุณ เทพีแห่งจักรวาล
เทพีโอยุนซอ
โอ๊ยตาย ไม่อยากเชื่อ โอยุนซอจะมาที่นี่
ได้ยินไหม โอยุนซอจะมาทำงานที่สำนักงานเรา
ได้ยินไหม ตั้งแต่พรุ่งนี้ โอยุนซอจะมาทำงานที่นี่
ให้ตายสิ ยอดไปเลย โอยุนซอ
โอยุนซอของฉัน
สวัสดีครับ ผมยอนจุนกยู ประธานสำนักงานกฎหมายออลเวส์
ยินดีที่ได้พบครับ
ยินดีที่ได้พบครับ คุณโอยุนซอ
ยินดีที่ได้พบครับ ยินดีที่ได้พบ
ยินดีที่ได้พบครับ คุณโอยุนซอ
ทำไมดูเก้ๆ กังๆ จัง
สงสัยเพราะยื่นมือข้างเดียวกัน
นี่ไม่ใช่เวลามาทำอะไรแบบนี้นะ
ไหนมาดูซิ
เอาล่ะ
จับคู่ใครให้คุณยุนซอดีนะ
ผู้เชี่ยวชาญคดีแพ่งดีไหม
ทันมุนฮีเหรอ
ผมแค่ยืมเงินนั่นมาชั่วคราว
ผมคืนเงินเขาไม่ได้เพราะไม่มีเงิน
ค่ะ แต่ว่า...
คุณเป็นเจ้าของตึกหนึ่ง ในคังนัมจริงๆ ใช่ไหมคะ
รู้ไหมว่าเลี้ยงลูก ต้องใช้เงินเยอะแค่ไหน
- ไม่มีลูกล่ะสิ - ค่ะ
เอาเถอะ ฝากด้วยก็แล้วกัน
ค่ะ ฉันจะพยายามเต็มที่
ให้คุณไม่ดูเหมือนคนไร้จิตสำนึกค่ะ
อะไรนะ เมื่อกี้คุณว่า ผมไร้จิตสำนึกเหรอ
- เปล่านะคะ - เธอใจเสาะ
คุณเพิ่งพูดไปเมื่อกี้
- เมื่อกี้ว่าไงนะ - ใจเสาะเกินไป
ช่วยอะไรคุณยุนซอไม่ได้แน่ๆ
- ไม่อยากจะเชื่อ - ไม่ใช่นะคะ
เมื่อกี้คุณว่าไงนะ
หรือผู้เชี่ยวชาญคดีหย่า
ชเวยุนฮยอกเหรอ
แม้ว่าคุณจะเป็นต้นเหตุ ที่ทำให้เกิดการหย่า
แต่คุณยังจะได้รับส่วนแบ่ง จากทรัพย์สินของสามีคุณ
ไม่ต้องห่วงนะครับ
นี่ครับ
ฉันเชื่อใจคุณนะคะ
คนเราแต่งงานเพื่อมีความสุข
แต่เราก็ต้องการหย่า เพื่อให้ตัวเองมีความสุขเช่นกัน
ทนายชเวแต่งงานหรือยังคะ
ไม่มีทางครับ
สักครู่นะครับ
ครับ แม่
มีอะไรครับ
แปลกยังไงเหรอ ก็ผมทำงานอยู่นี่
ยาสมุนไพรเหรอ กินแล้วสิครับแม่
ไม่ใช่หมอนี่แน่ คุณพระ ไม่มีทาง
ให้ตาย ไม่มีวันซะหรอก
ฉันปล่อยคุณยุนซอทำงานให้ ลูกแหง่ติดแม่นั่นไม่ได้แน่
นั่นสิคะ หนุ่มติดแม่ อยู่ด้วยแล้วปวดหัวตาย
เนอะ
โอ๊ย ตกใจหมด
- มาตั้งแต่เมื่อไหร่ - เมื่อกี้ค่ะ
ว่าแต่ คุณยุนซอนี่ใครคะ
ไม่ใช่ใครที่ไหนหรอก ไม่ต้องสนใจ
(หุ้นส่วน ควอนจองรก)
หรือทนายควอนจองรกดี
อีทีอาร์ไอ องค์กรที่มีชื่อเสียงที่สุดของเกาหลี
รับทราบคำกล่าวอ้างของจำเลย
ส่วนของข้อมูลที่ทางอัยการ ระบุว่าเป็นข้อมูลลับ
มีการส่งรายงานปฏิเสธ
ว่าข้อมูลดังกล่าวนั้นไม่มีประโยชน์ ทั้งทางธรรมชาติและทางเศรษฐกิจ
ดังนั้น ข้อมูลดังกล่าว จึงไม่ถือว่าเป็นข้อมูลลับ
ผมขอให้ศาลตัดสิน ว่าจำเลยไม่มีความผิดครับ
จากบัญญัติป้องกัน
การแข่งขันทางการค้าที่ไม่เป็นธรรม และคุ้มครองความลับทางการค้า
ศาลขอตัดสินว่าจำเลยไม่มีความผิด
ถึงเขาจะหัวรั้นไปหน่อย แต่ก็เป็นดาวเด่นของสำนักงานเรา
เขาว่าความชนะเป็นส่วนใหญ่
ท่านประธานจะเลือกทนายควอนเหรอคะ
ดีไหมล่ะ
ให้ตายสิ
แปลว่าท่านประธานตัดสินใจ เลือกทนายควอนแล้ว
- รู้หรือเปล่าว่านี่เรื่องอะไร - ไม่รู้ค่ะ
(ศาลฎีกาแห่งสาธารณรัฐเกาหลี)
(ออลเวส์)
มีอะไรจะพูดกับผมหรือเปล่าครับ
ท่านประธานตัดสินใจแล้ว ยินดีด้วยนะคะ
หมายถึงอะไรครับ
ทำไมไม่อยากรับล่ะ ทำไม
ผมต้องอธิบายจริงๆ เหรอครับ
ก็ต้องอธิบายสิ ถ้าไม่บอกฉันจะรู้ได้ยังไง
ฉันจะจ้างเลขาให้นาย
และเธอเป็นเทพีแห่งกระแสฮันรยู มีปัญหาตรงไหนล่ะ
งานสำนักงานกฎหมาย เป็นของเล่นเหรอครับ
ผมจะไว้ใจคนที่ไม่เคยทำงาน ด้านนี้เลยได้ยังไง
คุณยุนซอเคยเป็นนักศึกษากฎหมาย เรื่องนี้นายไม่รู้ใช่ไหม
ถึงจะเรียนแค่ปีหนึ่งเทอมแรก แต่ยังไงก็เคยเรียนกฎหมาย
ปีหนึ่งเทอมแรก
แปลว่าเธอแค่สอบเข้าได้
- และแทบไม่รู้อะไรเลยนี่ครับ - นั่นแหละ
- นายควรช่วยให้เธอรู้อะไรมากขึ้น - แล้วทำไมผมต้อง...
เลิกพูดเรื่องนี้เถอะครับ ผมขอตัวก่อน
จองรก
ทนายควอน
ช่วยกลับไปคิดดูอีกทีนะ
ฉันบอกแล้วไง
ลูกพี่ลูกน้องฉันเป็นประธาน ค่ายต้นสังกัดของคุณโอยุนซอ
เขาอ้อนวอนให้ฉันช่วย
ให้รับเธอมาทำงานเป็นเลขา แค่สามเดือนเอง
เขาเลี้ยงเธอมาเหมือนเป็นลูกสาว แล้วตอนนี้การงานเธอก็พังย่อยยับ
เขาจะเสียใจแค่ไหนกันนะ
เขาพยายามดิ้นรนช่วยเธอทุกทาง
จนสุดท้ายต้องมาขอร้องฉัน
ยังไงก็เถอะ ทำงานกับเธอ ไปสักสามเดือนนะ
สอนให้เธอรู้จักงานด้านนี้
ฉันรู้ว่านายยุ่ง แต่นายเป็นคนเดียว
ที่ฉันไว้ใจให้ทำงานนี้ได้
ขอปฏิเสธครับ
ถ้านายทำไม่ได้จริงๆ ฉันก็เข้าใจ
ห้าปีก่อน...
ฉันก็ไม่รู้ว่าทำไมตัวเองจุ้นจ้านนัก
- ท่านประธาน - หือ ว่าไง
จะยกเรื่องนั้นมาพูดอีกนานแค่ไหนครับ
เรื่อยๆ
จนกว่าคุณยุนซอจะมาทำงานที่นี่
ลองนั่งลงคิดดูก่อนนะ
ฉันไม่ได้ขอให้นายทำงานนี้ให้ฟรีๆ เดี๋ยวเพิ่มโบนัสให้สองเท่าเลย
และที่สำคัญที่สุด ฉันจะคอยช่วยนายเรื่อยๆ ด้วย
ความประทับใจแรกพบเป็นสิ่งสำคัญ
เธอไม่ควรดูฉูดฉาดหรือจืดชืดเกินไป
แต่จะให้ดูเหมือนดาราตกกระป๋อง ก็ไม่ได้เหมือนกัน
ดาราตกกระป๋องเหรอ
ฉันหมายถึงดาราในกระแส
ฉันกลัวเธอจะดูทันกระแสไป
ตัวนั้นสวยดี
ยุนซอ แน่ใจเหรอว่า เรื่องนี้เธอจัดการเองได้
ไม่ต้องห่วงน่า คิดว่าฉันเป็นเด็กน้อยหรือไง
นั่นสิ แต่ฉันก็ห่วงเธออยู่เรื่อยเลย
แล้วได้ยินที่ประธานพูดใช่ไหม
ที่เขาบอกว่า ช่วยฉันไม่ได้ทุกเรื่องเหรอ
ไม่เป็นไรหรอก ฉันทำคนเดียวได้
จะทำคนเดียวได้ยังไง ไปธนาคารคนเดียวยังไม่ได้เลย
สมัยนี้ใครเขาไปธนาคารกัน เขาใช้แอปกันหมดแล้ว
- ขับรถก็ไม่เป็นด้วยซ้ำ - ฉันมีใบขับขี่นะ
กินข้าวคนเดียวยังไม่ได้เลย
ฉันจะกินข้าวคนเดียวได้ยังไง
ว่าแต่ พี่กังวลเกินไปแล้ว
ยังไงใครต่อใคร ก็ต้องเรียงหน้ากันมาขอกินข้าวกับฉัน
ยังต้องห่วงอะไรอีก
- นั่นน่ะสิเนอะ - อือ
ฉันไม่อยากใส่ตัวนี้
(ออลเวส์)
- อรุณสวัสดิ์ - สวัสดีครับ
ทำไมแต่งตัวเต็มยศมาเลยคะ
จะมีดารามา ต้องขนาดไปซื้อชุดใหม่เลยเหรอ
- ชุดนี้ผมมีอยู่แล้ว - แล้วดอกไม้นั่นอะไรคะ
ที่บ้านผมก็มีอยู่แล้ว
วันนี้จะมีพนักงานมาใหม่ เราควรต้อนรับเธออย่างดี
ตอนผมมาทำงานวันแรก ไม่เห็นได้ดอกไม้เลย
จริงเหรอ
เอาเถอะ อย่าลืมว่าทุกคนห้ามบอกใคร ว่าคุณยุนซอทำงานที่นี่
และอย่าทำอะไร ที่จะทำให้เธอรู้สึกอึดอัด
ตัวอย่างเช่น ขอเธอถ่ายรูป
หรือขอลายเซ็น
อย่าตื่นเต้นเกินเหตุ ทำตัวให้เป็นปกติ
ทำตัวตามสบาย เป็นธรรมชาติ ทุกคนเข้าใจไหม
ท่านประธานนั่นแหละค่ะที่เล่นใหญ่ แล้วก็ดูตื่นเต้นกว่าใครเลย
- จริงเหรอ - อ้าว เขามาแล้ว
- สวัสดีค่ะ - สวัสดี
ไง ทนายควอน
เดี๋ยวพอคุณยุนซอมาแล้ว ช่วยทำตัวเป็นปกติ...
ทำดีกับเธอเหมือนที่ทำเป็นปกตินะ
ให้ตาย เย็นชาจริงๆ
ป่านนี้คุณยุนซอน่าจะมาแล้วนี่
ทำตัวปกติกันนะ
(โอยุนซอ)
(โอยุนซอ โอจินชิม)
คิดแบบนี้สิ จะได้สบายใจ
มันก็เหมือนกับเราจ้างเด็กฝึกงาน
นายแค่ต้องให้เธอเห็นว่า สำนักงานเราทำงานกันยังไง
ผมตกลง แต่มีข้อแม้หนึ่งข้อ
ได้สิ อะไรได้หมดเลย
ถ้าเธอบอกว่าอยากลาออก ช่วยอย่ารั้งเธอไว้นะครับ
ได้
มาทำงานวันแรกก็สายแล้ว
ฉันควรไปรับเธอหรือเปล่านะ เธอมาสายแล้วเนี่ย
คุณโอยุนซอมาแล้วค่ะ
เธอมาแล้วๆ ทุกคน
พวกคุณอยู่นี่กันหมดเลยเหรอคะ
สวัสดีค่ะ
ฉันโอยุนซอค่ะ
- สวัสดีค่ะ - สวัสดีค่ะ
ฉันตื่นเต้น ที่จะได้ร่วมงานกับพวกคุณที่นี่
ฉันยังมีอะไรต้องเรียนรู้อีกเยอะ หวังว่าทุกคนจะอดทนกับฉันหน่อยนะคะ
ได้สิครับ สาวสวยอย่างคุณ ใครก็ต้องอดทนด้วยทั้งนั้น
ขอบคุณค่ะ
คุณคือท่านประธานสินะคะ
ผมเป็น...
ประธานสำนักงานกฎหมายนี้ครับ ประธานยอนจุนกยู
อ๋อ ค่ะ
ยินดีที่ได้รู้จักค่ะ ท่านประธาน
ยินดีที่ได้รู้จักครับ นี่ของเล็กๆ น้อยๆ
ผมซื้อมาให้ด้วยตัวเอง เพื่อเป็นการต้อนรับครับ
ตายแล้ว
ขอบคุณมากเลยค่ะ
ไม่คิดเลยว่าพวกคุณ จะให้การต้อนรับดีแบบนี้
ฉันสัญญาว่าจากนี้ไป
จะเป็นพนักงานที่ตั้งใจทำงานค่ะ
จะตอบแทนน้ำใจของทุกคนเลย
สุดยอดครับ
ฟังเหมือนคำกล่าวขอบคุณ ตอนรับรางวัลออสการ์เลย
ถามหน่อยได้ไหมคะ ว่าคุณใช้เครื่องสำอางอะไร
ชุดก็ดูแพงมากเลยค่ะ
ขอบคุณค่ะ
เรากลับไปทำงานกันดีกว่านะคะ
อ๋อ ค่ะ
ให้ฉันทำอะไรดีคะ
สวัสดีค่ะ ฉันโอยุนซอค่ะ
คุณไม่รู้จักฉันเหรอคะ
ฉันโอยุนซอนะคะ
ฉันออกโฆษณาเยอะมากเลย
ฉันเคยเป็นพรีเซนเตอร์ ให้โน้ตบุ๊กนี่ด้วยนะ
(ออลเวส์)
โน้ตบุ๊กของฉัน โน้ตบุ๊กของคุณ
โน้ตบุ๊กซัมซอง
ไม่รู้จักฉันจริงๆ เหรอคะ
ฉันเคยเป็นพรีเซนเตอร์ให้โซฟานี่ด้วย
โซฟา ไม่ได้มีไว้นั่ง
โซฟาที่แท้จริงจะโอบอุ้มคุณ
โซฟาเอซมิสส์
อย่าเมินกันแบบนี้นะ
เพราะฉันไม่ใช่น้ำธรรมดา
ฉันไม่เหมือนใคร
ถ้าอิจฉา คุณก็ดื่มด้วยสิ
เมื่อไหร่จะหยุดครับ
คือว่า
ฉันแค่แปลกใจน่ะค่ะ
ที่เจอคนในเกาหลีที่ไม่รู้จักฉัน
คุณโอจินชิม
ฉันโอยุนซอค่ะ
คุณโอจินชิม ระหว่างทำงานกับผม มีกฎสองสามข้อที่ผมอยากให้ทำตาม
ข้อแรก ห้ามมาสาย ผมเกลียดคนมาสาย
ค่ะ
ข้อสอง อย่าทำงานล่วงเวลา
ผมไม่ชอบคนที่ไม่สามารถ
ทำงานของตัวเองให้เสร็จในเวลางาน
และกฎข้อสามที่ผมอยากให้คุณทำตาม ในฐานะเลขาของผม...
เดี๋ยวนะคะ
"เลขา" งั้นเหรอคะ
ตั้งแต่มีข่าวฉาว คุณก็ไม่ได้ทำงานอะไรเป็นจริงเป็นจัง
คุณเลยคิดว่า คุณน่าจะใช้เส้นสายของคุณ
มาทำงานที่สำนักงานกฎหมาย เพราะคุณเคยเรียนกฎหมายมา
คุณถึงมาที่นี่ใช่ไหมครับ
เดาว่าพวกคุณคงตกลงเรื่องนี้กัน ไว้แบบนั้นสินะคะ
โอเค เข้าใจแล้วค่ะ
งั้นให้ฉันเริ่มจากอะไรดีคะ
คุณเคยทำงานเป็นเลขามาก่อนไหมครับ
ไม่เคยอยู่แล้วค่ะ
รู้บ้างไหมครับ ว่าสำนักงานกฎหมายทำอะไรกัน
ไม่เลยค่ะ
รับโทรศัพท์เป็นไหมครับ
เป็นสิคะ เรื่องนี้ฉันถนัดเลย
ฉันคุยโทรศัพท์ทั้งวันแหละ
มีครั้งหนึ่ง ฉันถึงขนาดโทรไปต่างประเทศ...
งั้นเราเริ่มจากตรงนี้แล้วกันครับ
โอนสายของผมทั้งหมด มาห้องทำงานผม
ได้ค่ะ ฉันจัดการเอง เรื่องนี้งานถนัดของฉันเลย
เขาดูเย็นชาไปหน่อยนะ
แต่ฉันว่าทนายบางคน ก็คงเย็นชาแบบเขาแหละ
อาจจะช่วยให้ฉันศึกษาตัวละครได้
พนักงานคนก่อนคงเก่งมากแน่เลย
"หวังว่าคุณจะมีความสุข ที่ได้ทำงานกับทนายควอน"
(ค่ะ)
ค่ะ
พร้อมทำงานเป็นเลขาแล้วค่ะ
ฉันจะพยายามเต็มที่เลยนะคะ
ดีจัง
ท่านประธาน เธอคงทำงานได้ดีกว่าที่คิดนะครับ
คงอย่างนั้น
นายต้องดูแลยุนซอให้ดี จนกว่าเธอจะปรับตัวกับงานได้
ไม่ต้องจ้างคนขับ ให้นายเป็นคนขับรถ คอยรับส่งเธอจากที่ทำงานแทน
ครับ ผมก็ทำแบบนั้นอยู่แล้ว
ดีมาก อีกอย่างระวังให้ดี อย่าให้ใครรู้เรื่องนี้
อนาคตของยุนซอขึ้นอยู่กับงานนี้ หูไวตาไวเข้าไว้
ครับ เข้าใจแล้วครับ ท่านประธาน
มีอะไร ไม่พอใจเหรอ
เปล่าครับ ผมแค่...
ผมนับถือคุณมากๆ เลยครับ
รู้ๆ กันอยู่ ไม่ต้องพูดหรอก
ว่าแต่นายนับถือฉันตรงไหนแน่ บอกมาให้ชัดๆ เลย
ดูเหมือนคุณดูแลนักแสดงในสังกัด เหมือนเป็นคนในครอบครัว
เธอไม่ทำเงินให้คุณเลยมาสองปี
ถ้าเป็นบริษัทอื่น คงเอาเรื่องผิดสัญญามาพูดแล้ว
ผมเลยประทับใจมากครับ
นายก็รู้ฉันเป็นคนมีมนุษยธรรมแค่ไหน
ถึงนั่นจะไม่ใช่นิสัยที่ดี ในวงการนี้ก็เถอะ
เดี๋ยวก่อนนะ
- ทำไมมันเป็นแบบนี้ - ครับ
ทำไมชุดเธอแน่นนักล่ะ
ช่วงนี้เธอกินเก่งน่ะครับ
- จริงเหรอ งั้นให้เธอคุมอาหารหน่อย - ครับ
- ให้เธอลดน้ำหนักสิบกิโล - หา
ทำไม ไม่เห็นด้วยเหรอ
จะลดไปพร้อมเธอไหม
น่าชื่นชมมากครับ
(ประธานยอนจุนซอก พี่ฮยอกจุน)
คุณเลขาโอ น่าประทับใจจริงๆ
ทึ่งสุดๆ เลย
เธอดูมีเสน่ห์มาก
ฉันภูมิใจในตัวเธอนะ
ฉันเป็นคนรักษาคำพูดนะ
สวัสดีค่ะ สำนักงานกฎหมายออลเวส์ค่ะ
ที่นี่ออฟฟิศของทนายควอนจองรกค่ะ
ค่ะ
ต้องการเรียนสายเขาเหรอคะ
ค่ะ
อ้าว
ทำอะไรของเขา
ทนายควอน
ทำอะไรของคุณ
สายโทรศัพท์มันสั้นไป ฉันเอามาให้คุณไม่ถึง
ครับ ควอนจองรกพูดครับ
ครับ ทราบแล้วครับ
เดี๋ยวผมส่งเอกสารที่เกี่ยวข้อง ไปให้วันนี้ครับ
ถ้ามีข้อสงสัยอะไร โทรกลับมาได้เลยครับ
ครับ สวัสดีครับ
ฉันว่าคุณต้องหาสายโทรศัพท์ ยาวๆ กว่านี้แล้วนะ
โอนสายไม่เป็นเหรอครับ
โอนสายเหรอคะ
ไม่เป็นไรครับ ต่อจากนี้ผมรับสายเอง
คุณโอจินชิม ช่วยถ่ายสำเนาพวกนี้ให้ผมได้ไหม
ค่ะ
จะเอากี่ชุดคะ
อย่างละสองครับ
หันไปหน่อยได้ไหมคะ เดี๋ยวฉันจะรีบเก็บให้
อันนี้เดี๋ยวผมก็ทำเอง
งั้นให้ฉันทำอะไรดีคะ
พักผ่อนที่ทำงานไปแล้วกันครับ
มื้อเที่ยงเรากินอะไรกันดี
กินอะไรอร่อยๆ กัน
ซุปเลือดวัวดีไหม
ฉันอยากดื่มน้ำน่ะค่ะ เอาจากตรงไหน...
อยากได้อะไร บอกผมได้เลยนะครับ
ไม่ไปกินมื้อเที่ยงเหรอครับ
ไปกินซูชิที่ร้านอาหารญี่ปุ่นหรูๆ ข้างหน้าตึกนี่กันเถอะครับ
- ทุกคนว่าไง - ดีเลยครับ
ร้านนี้ซาชิมิทูน่าเขาอย่างเด็ด
ซาชิมิทูน่าเหรอ ฟังดูน่าอร่อยนะคะ
ถ้าคุณโอมากินกับเราหน่อยนะ
นั่นสิครับ
ว่าแต่ เธอบอกว่าจะรอทนายควอน
เพราะวันนี้เธอมาทำงานเป็นวันแรก
อย่างกับนางฟ้าเลยว่าไหม
อากาศเย็นนะคะ เราไปกันเถอะ
ร้านอาหารญี่ปุ่นนี่ อยู่ตรงแยกนั่นใช่ไหมคะ
ไชโย ซาชิมิทูน่า
ผมคิดถึงซาชิมิทูน่าที่เคยกิน ที่ฮอกไกโดเมื่อฤดูหนาวก่อนเลย
ไปกันเถอะครับ
เราไปกินซุปกิมจิกันเถอะ ซุปกิมจิใส่ทูน่า
หา
จู่ๆ ก็อยากกินขึ้นมา
ถ้าเราจะไปกินทูน่ากระป๋อง
งั้นกินแซนด์วิชทูน่ากันไหมคะ
ฉันรู้จักร้านอร่อยฝั่งตรงข้าม
ทนายทัน คุณแอบชอบพนักงานพาร์ตไทม์ ที่ร้านนั้นใช่ไหม
ก่อนหน้านี้ไม่นานยังเป็นลูกชาย เจ้าของร้านซุปซี่โครงหมูอยู่เลย
คุณเคยไปกินเมนูนั้นทุกวัน
เธอตกหลุมรักคนง่ายน่ะครับ
ความรักของคนเราไม่ควรหยุดนิ่งค่ะ
เอาเถอะค่ะ ไปกันเลยไหมคะ
ไปกินซุปกิมจิใส่ทูน่ากัน
รอด้วยค่ะ
ไม่ทำอะไรเลยแบบนี้ดีแล้วเหรอ
หิวจังเลย
- ทนายควอนคะ - ครับ
เลยพักเที่ยงมา 20 นาทีแล้วนะคะ
อ้าว พักแล้วเหรอ
บอกไว้ก่อนนะคะ ฉันไปร้านอาหารที่คนเยอะๆ ไม่ได้
แล้วไงครับ
วันนี้ผมมีนัดที่อื่นแล้ว
- วันนี้คุณไปทานคนเดียวได้นะครับ - ไม่ได้ค่ะ
- ทำไมไม่ได้ครับ - ฉันกินข้าวคนเดียวไม่ได้ค่ะ
- แล้วทำไมไม่ได้ครับ - ฉันจะไปได้ยังไงคะ
คนยังพูดถึงข่าวฉาวของฉันอยู่เลย
เขาจะว่ายังไงกันถ้าเห็นฉัน กินข้าวคนเดียวอย่างน่าเวทนา
มันน่าเวทนาตรงไหนครับ
ผมก็กินข้าวคนเดียวเกือบทุกวัน
แต่ฉันไม่ใช่คุณนี่คะ
ฉันคือโอยุนซอนะ
ดาราสาวที่ครั้งหนึ่ง เคยเป็นกระแสในจีน
ฉันจะกินข้าวคนเดียวได้ยังไงคะ
งั้นก็สั่งมากินสิ
เขาไปแล้วจริงๆ เหรอ ทิ้งฉันไว้เนี่ยนะ
ถ้าคุณโอยุนซอมากินด้วย เราคงได้กิน
ซูชิทูน่าแทนไปแล้ว
ว่าแต่ตัวจริงเธอ ดูดีกว่าในจออีก ว่าไหม
ได้เห็นดารา ที่เคยเห็นแต่ในทีวีแบบนี้
ผมรู้สึกเหมือนกำลังดูละครอยู่เลย
- ทนายชเว คุณรู้ไหม - รู้อะไรครับ
อีกเดี๋ยวเราได้กลับมาดูละครอีกแน่
- ไว้มาดูด้วยกันนะ - ท่านประธาน
- เอานี่ กินทูน่าเลยครับ - อือ
ว่าแต่ไม่แปลกเหรอคะ
พวกดาราที่ไม่ค่อยได้ออกทีวี
ยังสตรีมวิดีโอออนไลน์ หรือไปขายของในทีวีได้อยู่
มาเป็นเลขาส่วนตัวให้สำนักงานกฎหมาย มันดูยังไงไม่รู้
นั่นสิ ทำไมอยู่ๆ เธอถึงอยากมีชีวิตธรรมดาขึ้นมา
มีเหตุผลอะไรนะ
ฉันเคยได้ยินว่าเธอเรียนกฎหมายมา
เธออาจจะอยากทำงานสายนี้ มาตลอดเลยก็ได้
ใช่ นั่นสิ ต้องใช่แน่เลย
เหตุผลนั้นแหละ จะเป็นอะไรได้อีก
รีบๆ กินก่อนมันหายร้อนเถอะ
เดือดแล้ว
หิวจังเลย
ในนี้ต้องมีอะไรกินแน่ๆ
ไม่มีอะไรเลยเหรอ
สวัสดิการพนักงานดีจริง แค่คุกกี้ยังไม่มีให้เลยเหรอ
(ชาลูกเดือย)
เริ่มจากนี่ก็ได้มั้ง
เฮ้อ หิวจะแย่
อันนี้น้ำร้อนหรือเปล่า
(ห้องอาหาร)
ทำอะไรอยู่ตรงนั้นเหรอคะ
ผมรดน้ำต้นไม้อยู่
คุณเป็นใคร
อ๋อ ผมชื่ออีดูซอบน่ะ
คุณทำฉันตกใจหมด
ไม่สิ คุณดูซอบ
สวัสดีค่ะ มาติดต่อจ้างทนายหรือเปล่าคะ
เปล่า ไม่ใช่ครับ
คือผม...
คุณจะบอกว่ามาที่นี่ เพราะมีความแค้นฝังใจกันมาก่อน
ไม่ใช่แบบนั้น
ผู้ช่วยอี
- สวัสดีครับ - มาแล้วเหรอคะ
- ครับ - ทานอะไรหรือยังคะ
เรียบร้อยแล้วครับ
คุณยุนซอ นี่ผู้ช่วยทนายของเราครับ
ผมเป็นผู้ช่วยทนายที่นี่ อีดูซอบครับ
สวัสดีค่ะ โอยุนซอค่ะ
เดี๋ยวนะ
ชาลูกเดือยเหรอ
แบบนี้ไม่สมเป็นคุณเลย
หลังอาหาร
คุณควรดื่มคาราเมลมัคคิอาโต้นะครับ
ขอบคุณค่ะ
(ฮาร์ตซูชิ)
ฉันจะไปได้ยังไงคะ
คนยังพูดถึงข่าวฉาวของฉันอยู่เลย
เขาจะว่ายังไงกันถ้าเห็นฉัน กินข้าวคนเดียวอย่างน่าเวทนา
ทนายควอน ป่านนี้แล้ว ยังไม่ได้ทานมื้อเที่ยงเหรอคะ
อันนี้ไม่ใช่ของผมครับ
ทุกคนไปคุยกับคุณโอยุนซอกันหมด
คงดีกว่านี้นะคะ
ถ้าได้คนมีประสบการณ์มากกว่านี้ มาช่วยงานคุณ
เลขายาง
อะไรเหรอคะ
อันนี้คาราเมลอาริกาโต้ครับ
- ไม่สิ... - คาราเมลมัคคิอาโต้ใช่ไหมคะ
- ครับ - ว่าแต่ให้มาทำไมคะ
ตอนแรกผมก็ตั้งใจจะดื่ม
แต่อยู่ๆ ก็ไม่อยากดื่มแล้วครับ
- ถ้าคุณไม่อยากดื่ม... - ไม่ค่ะ เดี๋ยวฉันดื่มเอง
เอาไปทิ้งก็เสียของเปล่าๆ
ผมบอกเลยนะ เพราะคุณนี่แหละ
ผมเกือบเลิกสอบเนติฯ เลย
ตายจริง จริงเหรอคะ
แต่ผมไม่ใช่ผู้ชายอ่อนแอแบบนั้น
ผมสอบผ่านและตอนนี้ก็ได้มานั่งตรงนี้
แล้วก็กลายเป็นลูกผู้ชายตัวจริง
เข้าใจแล้วค่ะ น่าประทับใจจัง
แม่ผมบอกเสมอครับ
"กิริยาส่อสกุล"
คตินี้จะทำให้ผมได้เจอผู้หญิงดีๆ
ผมว่าในที่สุดเวลานั้นก็มาถึงแล้ว
มาแล้วเหรอคะ
คุณยุนซอ รับกาแฟหน่อยไหมครับ
ทุกคนอยู่นี่กันหมดเลย
คุณก็อยู่นี่ด้วย ทนายควอน อ๋อ ก็ห้องทำงานคุณนี่นะ
ตัวนี้ผมมีอยู่แล้วน่ะ
เอากาแฟไหม
ไม่เป็นไรครับ ทุกคนควรกลับไปทำงานกันได้แล้ว
ต้องไปแล้วเหรอ
แต่ผมเพิ่งมาเองนะ
งั้นก็ไปทำงานกันเถอะ
- ออกไปกันได้แล้ว - กิริยา...
- ส่อสกุล - ไปนะ
ดื่มกาแฟด้วยนะครับ
ขอโทษนะคะ
ตอนบ่ายให้ฉันทำอะไรดีคะ
คุณทำอะไรได้บ้างล่ะ
- คะ - ทำอะไรฆ่าเวลาแล้วก็กลับไปเถอะครับ
ดูคนจะชอบคุณโอจินชิมเยอะเลย
คุณไปดื่มกาแฟแล้วคุยกับพวกนั้นก็ได้
แต่ผมขอล่ะ อย่าทำแบบนั้นในห้องทำงานผม
เดี๋ยวค่ะ
ฉันทำอะไรผิดหรือเปล่าคะ
ฉันรอคุณอยู่จนถึงป่านนี้ ยังไม่ได้กินอะไรเลยด้วยซ้ำ
อย่าว่าแต่ขอโทษเลย พอคุณกลับมาก็โมโหฉันใหญ่
คุณทำแบบนี้กับฉันทำไม
คุณโอจินชิม
ก็บอกว่าโอยุนซอไงคะ
ที่นี่เป็นที่ทำงาน
- คะ - ผมไม่รู้ประธานบริษัทคุณว่ายังไง
แต่ที่นี่ไม่ใช่ที่ให้คุณมาเล่นสนุก แล้วก็พักผ่อน
ถ้าคุณตั้งใจมาเป็นเลขาที่นี่
อย่างน้อยคุณก็ไม่ควร ทำตัววุ่นวายกับคนอื่นๆ
ที่เขาตั้งใจมาทำงานจริงๆ
ฉันก็ไม่อยากทำตัววุ่นวายเหมือนกัน
ไหนๆ เราก็พูดเรื่องนี้กันแล้ว
ผมไม่ชอบคนอย่างคุณ ที่ทำงานตัวเองไปส่งๆ
ถึงคุณจะดังพอจนออกทีวีได้ แต่ที่นี่ไม่ใช่งานแบบนั้น
เพราะงั้นผมหวังว่าคุณจะคิดได้
คิดได้เหรอคะ
ครับ
ฉันไม่ได้...
ฉันก็ไม่ได้มาที่นี่เพื่อเล่นสนุกนะ
แต่คุณแต่งตัวแบบนี้มาน่ะเหรอ
ฉันยังไม่ได้เริ่มทำงานจริงๆ เลย
คุณมาตัดสินฉัน จากภาพลักษณ์ภายนอกได้ยังไงคะ
ไม่คิดว่าอคติไปหน่อยเหรอ
ครับ มันคืออคติ
อย่างที่คุณบอก ผมรู้ว่ามันเร็วไป ที่จะตัดสินว่าคุณเป็นคนยังไง
แต่คุณโอจินชิม
อย่างน้อยๆ คุณก็ควรมาทำงานตรงเวลา
ผมจะได้ไม่มีอคติแบบนั้น
- แต่นั่น... - ถ้าคุณต้องการ
ทำงานเป็นเลขาผมจริงๆ
ไปเปลี่ยนชุดให้เรียบร้อยก่อน
ถ้าไม่ คุณก็มาเที่ยวเล่นที่นี่เฉยๆ ไปสักสามเดือนก็ได้
ให้ตายสิ หมอนั่นน่ารำคาญจริงๆ
ใครจะไปรู้ล่ะว่า วันหนึ่งต้องมาเป็นเลขา
ถ้ารู้แบบนั้น ฉันคงไม่แต่งตัวแบบนี้มาหรอก
คิดว่าฉันอยากมาสายหรือไง
พี่ฮยอกจุนบอกให้มาตอนสิบโมงนี่
โธ่เอ๊ย
ทำไมหยาบคายขนาดนี้
แบบนี้ปล่อยไปเฉยๆ ไม่ได้
อือ
เธออยู่ได้ไม่ถึงสัปดาห์หรอก
เผลอๆ พรุ่งนี้เธอคงบอกว่าไม่เอาแล้ว
พูดง่ายๆ เลย เธอไม่มีหวังแล้ว
ไม่มีหวังเหรอ
ใช่ ไม่มีหวัง
เรามีหลักฐานแน่นหนา แต่เธอยังเอาแต่ปฏิเสธ
ทำฉันประสาทเสียเลย
เธอคงปฏิเสธได้อีกไม่นานหรอก
ยังไงก็ขอบคุณที่ช่วยนะ
เราเจอหลักฐานได้ก็เพราะนาย
ไม่มีปัญหา
ว่าแต่ จะมาโซลเมื่อไหร่นะ อีกสองวันเหรอ
- ยอรึมรู้หรือเปล่า - ไม่นะ
ยังไม่รู้
เหรอ เรื่องของพวกนาย จัดการกันเองแล้วกัน
- ฉันต้องไปขึ้นศาลแล้ว - อือ แค่นี้นะ
- ไว้เลี้ยงฉลองการกลับมากัน - อือ
เดี๋ยวค่ะ
มาคุยกันหน่อยสิคะ
ผมต้องไปขึ้นศาล
- ฉันยังมีเรื่องต้อง... - พอหกโมงก็กลับบ้านไปครับ
ไม่เคยเจอคนอารมณ์ขึ้นๆ ลงๆ อย่างเขามาก่อนเลย
ฉันไปสายเหรอ
แต่งตัวแบบนี้เหรอ
ก็เข้าใจนะว่าเขาอาจไม่ชอบ
ถ้างั้นก็ควรสอนฉันสิ
ฉันไปที่นั่นเพื่อเรียนรู้นะ
ตอนฉันทำงาน เขาก็ไม่พอใจ
ตอนฉันพัก เขาก็ไม่พอใจ
อยากให้ฉันทำอะไรเล่า
นั่นสิ เขาต้องการอะไรของเขา
แปลกคนจริงๆ
- เขามีปัญหาอะไร - ฉันก็ไม่รู้
สงสัยเขาคงเกลียดการมีอยู่ของฉันมั้ง
เดี๋ยวก่อนนะ เขาเกลียดเธอ ทั้งที่เธอคือโอยุนซอเหรอ
แบบนั้นฉันไม่เข้าใจเลย
เขาจะเกลียดผู้หญิงก็ได้ แต่เขาเกลียดเธอได้ยังไง
ใช่ไหมล่ะ
ให้ตายสิ น่าหงุดหงิดจังเลย
ไม่อยากเจอเรื่องงี่เง่าอีกแล้ว ลาออกไปเลยดีไหม
ไม่เอาน่า ยุนซอ
อย่าทำตัวแบบนี้สิ
ในฐานะสาวสวยใจดี เธอควรเข้าใจสิ
ฉันไม่เข้าใจ ความอดทนฉันถึงขีดสุดแล้ว
ฉันทำงานนี้ต่อไม่ได้แล้ว
แค่นี้แหละ คัตๆ
ทำไมเธอต้องเป็นคน ตะโกนบอกแบบนั้นทุกที
คัตเลย คัตๆ
ฉันจะไปคุยกับเขาเอง
ตาทนายนั่นคิดว่าตัวเองเป็นใคร
- ครับ - ขอโทษด้วยครับ
ตอนนี้เราถ่ายทำกันอยู่ ช่วยรอสักเดี๋ยวนะครับ
ได้ครับ
ผมทำตัวดีเสมอนะเวลาคบกับใคร
ฉันเคยบอกเหรอว่าอยากคบกับคุณ ฉันแค่บอกว่าอยากนอนกับคุณ
อะไรเนี่ย คิดว่าตัวเอง เป็นเจ้าของถนนหรือไง
ลำบากน่าดูเลยนะ
ถ่ายทำข้างนอกในฤดูหนาวนี่ลำบากแย่
คัต ทำดีมาก
- ทำดีมาก - ขอบคุณครับ
สวยจังเลย โอยุนซอ
ฟังผมก่อนได้ไหม
ปล่อย ปล่อยฉันนะ
ปล่อยสิๆ
ปล่อยเดี๋ยวนี้ ปล่อยสิ
ปล่อยๆ
ตบผมสิ
แบบนั้นคงเจ็บน้อยกว่า
คุณแอบคบกับผู้หญิงอื่นได้ยังไง
คุณทำได้ยังไง รักคนสองคน
ทั้งที่มีแค่ใจเดียว
ผมผิดไปแล้ว
ยกโทษให้ผมนะ
ยกโทษเหรอ
ฝันไปเถอะ
ฉันไม่มีวันยกโทษให้แน่
หนาวจัง
ยังไม่ตื่นอีกเหรอ
ยุนซอ
ยุนซอ ตื่นหรือยัง
ยุนซอ
โอยุนซอ
ยุนซอ ตื่นสิ
อ้าว พี่
เธอนอนตรงนี้เหรอ
- อือ - ทำไมล่ะ
ตั้งแต่ย้ายบ้านมา เธอไม่เคยเข้ามาในห้องทำงานนี้เลย
ฉันแค่มาค้นอะไรหน่อย
กี่โมงแล้วคะ
- เจ็ดโมงครึ่ง - หือ
ทำไม
ทำไมมาปลุกฉันตอนนี้ พี่น่าจะมาเร็วกว่านี้สิ
ตายแล้วๆ
- มีอะไร - สายแล้ว
อะไรน่ะ เมื่อคืนเธอยังบ่น อยากลาออกอยู่ไม่ใช่เหรอ
(ขอบเขตงานของเลขาสำนักงานกฎหมาย)
เธอดูเรื่องพวกนี้ทั้งคืนเลยเหรอ
ด้วยตัวเองเนี่ยนะ
ยุนซอ เธอเป็นอะไรหรือเปล่า
ไม่เป็นไรจริงๆ เหรอ สู้ๆ นะ
- พร้อมนะ - แล้วเจอกัน
อือ
รอด้วยค่ะ
ขอบคุณค่ะๆ
อรุณสวัสดิ์ค่ะ สวัสดีค่ะ
คุณโอยุนซอ
รอด ฉันมาทัน
- ก็ไม่แย่นะ - จริงเหรอ นายว่าเราจะชนะไหม
ฉันว่ามันคุ้มที่จะลองสู้ดู
โล่งอกไปที
ขอบคุณที่ออกมาเจอฉันนะ ฉันรู้ว่านายยุ่ง
ไม่ใช่คนอื่นที่ไหน แต่เป็นนาย ควอนจองรก
ก็นี่มันเรื่องเธอ ไม่ใช่คนอื่นที่ไหนเหมือนกัน
อะไรเนี่ย ใจเต้นเลย
ไม่น่านะ
นายต่างหากที่ควรเป็นฝ่ายใจเต้น
- หือ - ฉันได้ข่าวมา
มีสาวสวยมาเป็นเลขาให้นายนี่
ใครบอกเธอ พี่จุนกยูเหรอ
เปล่า เมื่อวานฉันเจอ ทนายชเวยุนฮยอกที่ศาล
เขานี่ไม่เปลี่ยนเลยนะ ปากสว่างตลอด
ไหนว่าจะไม่บอกใคร
ไม่ต้องห่วง ฉันไม่บอกใครหรอก
แล้วเป็นไงบ้าง ได้ทำงานกับเทพีวงการเกาหลี
รู้สึกเหมือนอยู่บนสวรรค์เลยไหม
ไม่เหมือนอยู่บนสวรรค์ เหมือนเดินอยู่ปากเหวมากกว่า
- หา - ประมาณนั้นน่ะ
- สวัสดีค่ะ เลขายาง - สวัสดีค่ะ
ถ้าอยากได้กาแฟ ให้ฉันทำให้ไหมคะ
ไม่เป็นไรค่ะ
ฉันตกใจมากเลย ที่คุณมาทำงานเป็นเลขาที่นี่
ได้ข่าวว่าคุณเคยสอบเข้าคณะนิติฯ
แต่โดนไล่ออกหลังจากติดโปร
ใครบอกคะ
ฉันเลือกลาออกเองนะ
- จริงเหรอคะ - ค่ะ
ว่าแต่ คุณยุนซอ
ฉันเรียกชื่อต้นคุณได้ไหม เพราะฉันอายุมากกว่าคุณ
ได้สิคะ
คุณเพิ่งทำงานเลขาครั้งแรก เลยดูยังไม่รู้เรื่องรู้ราว
การเป็นเลขาที่นี่ ไม่ใช่แค่ทำงานง่ายๆ ทั่วไป
คุณควรมองว่าตัวเอง เป็นผู้ช่วยทางกฎหมายของทนายคุณ
หวังว่าคุณจะทำงานหนักกว่านี้
จะได้ช่วยทนายควอนได้นะคะ
- เข้าใจแล้วค่ะ - ถ้าคุณเข้าใจแล้ว...
เลขายาง คุณรู้จักละครอเมริกัน เรื่องแมดแมนไหมคะ
- คะ - พวกผู้กำกับบอกฉันว่ามันสนุกดี
แต่ฉันว่ามันน่าเบื่อมาก
เอาเถอะ ในเรื่อง มีตัวละครหนึ่ง
ที่ดูเหมือนคุณเลยค่ะ
เธอคอยจู้จี้พวกเลขาที่อายุน้อยกว่า ให้ทำอย่างนู้นอย่างนี้
เหมือนเป็นพี่สาว
คุณเป็นตัวละครแบบนั้นใช่ไหมล่ะคะ
ตัวละครเหรอ คุณหมายความว่า...
โอเค ฉันเข้าใจแล้วค่ะ
ขอบคุณสำหรับคำแนะนำค่ะ
ฉันจะพยายามเต็มที่เลยค่ะ
พอโทรศัพท์ดัง
ฉันต้องรับสายแล้วบอกว่า
"ค่ะ เดี๋ยวโอนสาย ไปหาทนายควอนให้นะคะ"
แล้วก็กดปุ่มชาร์ป
เลขสอง
พอฉันวางโทรศัพท์...
เยี่ยม โอนสายได้แล้ว
(สิ่งที่ต้องทำในตอนเช้า ฝึกการโอนสายให้สำเร็จ)
โอเค ทีนี้ลองทำตามที่ฉันสอนดูนะคะ
ค่ะ ไหนดูซิ
เลือกกระดาษก่อน
สองชุด
แล้วก็ เริ่ม
อุ๊ย ทำได้แล้ว
ขอบคุณมากนะคะ
ถ้ารู้สึกขอบคุณจริงๆ
คราวหลังบอกฉันหน่อยได้ไหม ว่าคุณใช้เครื่องสำอางอะไร
- แบบนั้นฉันจะขอบคุณมากเลย - อ๋อ ฉันใช้...
ไม่ฟังด้วยซ้ำแฮะ
ใช้เครื่องถ่ายเอกสาร ฉันก็ผ่านแล้ว
ต่อไปอะไรนะ
ทนายควอน
- เพิ่งมาจากศาลเหรอ - ครับ
จริงสิ เมื่อวานฉันลืมบอกไป
คืนนี้จะมีงานเลี้ยงต้อนรับคุณยุนซอ
ทุกคนมากันหมด อย่ามาสายล่ะ
เธอจะอยู่กับเราแค่สามเดือนเอง ทำไมต้องจัดเลี้ยงให้เธอด้วย
คนที่ทำงานเขาอยากเลี้ยงกัน
เธอจะอยู่กับเราแค่สามเดือน
พวกนั้นเลยรู้สึกว่าทุกช่วงเวลา เป็นเวลาที่สำคัญ
พวกนั้นก็พูดถูกนะ
จากสถานการณ์ของเธอ ยิ่งต้องต้อนรับกันยกใหญ่
- จะมาด้วยไหม - ผมมีนัดกับลูกความ
ฉันรู้ รู้ด้วยว่า คุยแป๊บเดียวก็เสร็จแล้ว
ยังไงนายก็ไม่ดื่มอยู่แล้ว
ผมจะดื่ม แล้วผมก็อาจเมาด้วย
จริงเหรอ
แบบนั้นยิ่งดี เพราะว่าเวลานายเมานิดๆ
เราอยู่ด้วยแล้วสบายใจมากกว่า
- ว่าไงนะครับ - ลิฟต์มาแล้ว
ทนายควอน อรุณสวัสดิ์ค่ะ
สวัสดีครับ
วันนี้มาช้านะคะ
ผมมีธุระข้างนอก
อ๋อ อย่างนี้เอง
วันนี้ดูเรียบร้อยดีนะครับ
เหรอคะ
อะไรครับ
- คะ - ดูเหมือนคุณจะพูดอะไร
คือว่า
ระหว่างที่คุณไม่อยู่
ฉันจัดโต๊ะให้คุณหน่อยน่ะค่ะ
พวกเอกสาร แฟ้มต่างๆ กระจายอยู่เต็มไปหมด
โต๊ะทำงานที่สะอาด ช่วยให้ทำงานได้ดีขึ้นนะคะ
ฉันเลยจัดการให้
คุณโอจินชิม
ไม่ใช่โอจินชิมค่ะ โอยุนซอ
ทำไมถึงทำอะไรที่ไม่ได้สั่งครับ
คะ
รายงานการพิจารณาคดีของผม ปนกันหมดแล้ว
ผมหารายงานที่ต้องอ่านตอนนี้ ไม่เจอด้วยซ้ำ
ตายแล้ว
ถ้าคุณบอกฉันว่าอะไรเป็นอะไร ฉันจะรีบ...
คิดยังไงถึงแตะของของคนอื่นครับ
ฉันแค่คิดว่าต้องทำความสะอาด...
คุณอาจดูว่ามันรก แต่ผมจัดมันไว้เป็นระเบียบของผม
ลืมแล้วเหรอครับ ว่าผมบอกให้คุณพักผ่อนไปเฉยๆ
ต้องพูดขนาดนี้เลยเหรอคะ
ฉันพยายามของฉันเต็มที่ ไม่เห็นต้องใจร้ายใส่กันเลย
ฉันอาจทำอะไรไม่ค่อยเป็น
แต่ฉันก็ตั้งใจจะเรียนรู้นะ
เอาเถอะครับ คุณออกไปได้แล้ว
เดี๋ยวค่ะ
ฉันอยากถามอะไรหน่อย
หรือว่าคุณ
เกลียดผู้หญิงคะ
ว่าไงนะครับ
หมายถึง...
คือว่า...
คุณเกลียดผู้หญิงหรือเปล่าคะ
ขอโทษด้วย ที่ผมไม่เป็นอย่างที่คุณหวัง
จะทำอะไรคะ
ผม...
ผมชอบผู้หญิงครับ
ผมชอบผู้หญิงมากเลย
ชอบจริงๆ ครับ
ก็แค่...
ผมไม่ได้สนใจคุณโอจินชิมเป็นพิเศษ
ไอ้ผู้ชายเรื่องมากเอ๊ย
อย่าไปยุ่มย่ามกับมันอีกนะครับ
- ขอตัว - "ขอตัว" เหรอ
ทั้งหน้าตาและกิริยา เพอร์เฟกต์ไปซะหมด
ไม่เมาเลยสักนิด
- อะไร - เขาอยู่นั่นไง
อย่าลากฉันไปยุ่งเรื่องของนาย
เถอะน่า ยอรึมชอบนายนี่นา
ฉันอยากรู้เรื่องความสัมพันธ์ของเธอ กับลูกชายประธานกลุ่มธุรกิจนั่น
ใครๆ ก็รู้ว่าเธออยู่ในที่เกิดเหตุ
ผมอยากให้โอกาสคุณ โอกาสที่จะเป็นเลขาผมจริงๆ
มาเริ่มต้นกันใหม่ตั้งแต่แรกนะครับ
คำบรรยายโดย: พิชญา พิมลภัทรกุล